recursal/SuperWikiNEXT-32B huggingface dataset:
|  |
| --- |
| **יש לשכתב ערך זה**. ייתכן שהערך מכיל טעויות, או שהניסוח וצורת הכתיבה שלו אינם מתאימים. |
| אתם מוזמנים לסייע ולתקן את הבעיות, אך אנא אל תורידו את ההודעה כל עוד לא תוקן הדף. |

**שפיץ יפני** הוא כלב המשויך לקבוצת כלבי שפיץ. השפיץ היפני נחשב ככלב אינטליגנטי מאוד וקל לאילוף. הוא מתאים למשפחות בשל אהבתו הגדולה לבני האדם, נאמנותו והסתגלותו המהירה למשפחה, לרבות ילדים.

היסטוריה של הגזע
----------------

כלבי השפיץ היפני נחשבים מרשימים ביופיים, הם מגזע קטן ושימשו לאורך השנים ככלבי בית ולוויה. הם הופיעו במקורות לראשונה בסוף שנות ה-40, אולם, במקור התפתחו מגזע השפיץ הגרמני הגדול, והופיעו כבר בתחילת שנות ה-20, אז שימשו בעיקר ככלבי מזחלות.

מבנה ומראה כללי
---------------

כלבי שפיץ יפני הם כלבים קטנים. במראם החיצוני, כלבי השפיץ דומים לכלב מסוג סמוייד, אך קטנים מהם. זנבו של השפיץ היפני מורם ומסתלסל מעל גבו, אוזניו חדות וזקופות ופרוותו לבנה מלאה ונוחה להברשה ולטיפול. באזור הרגליים וכפות הרגליים ישנה פחות פרווה מאשר על שאר הגוף. לשפיץ עיניים כהות ומעט מלוכסנות עם ריסים לבנים, פניו של השפיץ בצורת יתד.

משקלו של השפיץ היפני בממוצע הוא 6 קילו וגובהו כ-30 ס"מ.

אופי והתנהגות
-------------

כלבי השפיץ היפני ידועים באופיים הידידותי והמהימן. כלבי שפיץ ידועים כאינטליגנטים ובעלי קליטה מהירה, כך שאילוף שפיץ יפני לא יימשך זמן רב. הכלבים הם ערניים, ומזהירים את בעליהם מכל רעש חשוד. בנוסף לכך הם דואגים מאוד לבעליהם. שפיץ יפני יסגל את עצמו לאורח החיים ולרמת הפעילות הפיזית של בעליו, משחקים כמו משיכה בחבל והחזרת מקל הם מהאהובים עליו, כמו כן, השפיץ נהנה לרוץ חופשי ללא רצועה.

בריאות
------

כלבי שפיץ יפני מוכרים ככלבים בריאים שכמעט ולא סובלים מבעיות גנטיות, מלבד בעיה אופיינית מאוד לגזע שהיא לחות רבה בעיניים, מה שמצריך במקרים מסוימים טיפול. כלבי שפיץ יפני אינם גורמים לבעיות אלרגיה של אבק ופרווה ואינם מזילים רוק מפיהם.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שפיץ יפני** |
**יאניק פריק** (בגרמנית: **Yanik Frick**; נולד ב-27 במאי 1998) הוא כדורגלן ליכטנשטייני המשחק בציהלול פיאטרה ניאמץ מהליגה הרומנית השלישית. אביו, הוא כדורגלן העבר מריו פריק.

קריירת מועדונים
---------------

פריק התחיל את הקריירה שלו בקבוצת הילדים של סיינה בתקופה בו אביו שיחק בקבוצה הבוגרת. בשנת 2009 אביו עזב לסנט גאלן השווייצרית ופריק עזב ביחד עם אביו לאותו המועדון בו שיחק בקבוצת הילדים שלו. שנתיים לאחר מכן, אביו עזב את סנט גאלן ופריק עזב ביחד איתו אך חזר לליכטנשטיין ושיחק באשן/מאורן. אחרי 3 שנים חזר לסנט גאלן ושנה וחצי לאחר מכן עזב לקבוצת הנוער של ואדוץ.

בקיץ 2016 פריק חתם בריינדורף אלטאך והצטרף לקבוצת המילואים של המועדון מהליגה השלישית. ב-24 ביולי 2016 פריק ערך את הופעת הבכורה שלו בקבוצה בהפסד 0–2 לוורגל. 6 ימים לאחר מכן, הבקיע את שער הבכורה שלו בקריירה בניצחון 1–2 נגד רד בול זלצבורג.

בקיץ 2017 פריק חזר לכדורגל האיטלקי אחרי 8 שנים כאשר חתם בפרוג'ה, העולה החדשה לסרייה ב'. בינואר 2018 חתם בליבורנו מהסרייה ג' ולאחר זמן קצר הושאל לפרו פיאצ'נזה.

בינואר 2019 פריק עזב את ליבורנו וחתם בראפרסוויל-ז'ונה מליגת האתגר השווייצרית.

ב-6 באוקטובר 2020, פריק חתם באנרגי קוטבוס.

בינואר 2022 פריק חתם בציהלול פיאטרה ניאמץ.

קריירה בינלאומית
----------------

פריק חבר בשלוש הנבחרות הבכירות של ליכטנשטיין: נבחרת הנוער, הנבחרת הצעירה והנבחרת הבוגרת.

ב-6 באוקטובר 2016 פריק ערך את הופעת הבכורה שלו בנבחרת הבוגרת בהפסד 0–2 לאלבניה במסגרת מוקדמות מונדיאל 2018.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**מכסף** הוא בית חרושת לסכו"ם.

היסטוריה
--------

בית חרושת מכסף הוקם[דרושה הבהרה] כבית מלאכה למתכת על ידי ד. פרידלנדר שהביא מכונות מגרמניה, י. פטר שהביא את המבנה ברחוב שינקין 40, ומר ורמן, תעשיין שעלה מהולנד. בתחילה עשה בית החרושת מלאכות שונות במתכת שכללו שיניים תותבות, סכו"ם ותכשיטים, אך במהרה נודע בכלי הסכו"ם המהודרים שלו. בית החרושת עבר לחולון אך לא הצליח ובשנת 1940 נמכר לזאב לוינסון ששינה את שמו ל"מכסף". פרידלנדר המשיך בייצור נפרד של סכו"ם בפרדס כץ. בית חרושת מכסף היה למוביל בייצור סכו"ם בארץ ישראל והמשיך לייצר כלי סכו"ם יוקרתיים, גם לייצוא, תוך הבטחת אחריות ל-25 שנה. 

בנובמבר 1945 התקיימה שביתה בבית החרושת, שבעקבותיו הועלו משכורות העובדים. בשנת 1953, על רקע קשיים בשיווק התוצרת, פוטרו פועלים רבים ונותרו כ-20 עובדים מתוך 130 שעבדו בו קודם לכן. הקשיים נמשכו אל תוך שנת 1955. בנובמבר 1955 נחתם הסכם על העברת המפעל לירושלים. בפברואר 1957 הוגשה בקשה לפירוק המפעל לאחר שצבר חובות כבדים. 

ביוני 1960 נסגר המפעל בגלל קשיים כלכליים. באוגוסט 1960 נקנס מכסף על אי הגשת דו"חות מס. בשנת 1961 רכש קיבוץ ניר עם את מכסף, שהיה בהליכי פירוק.

בשנת 1987 המפעל נקלע שוב למצוקה כלכלית אך נחלץ ממנה.

מוצרים
------

המוצר המרכזי של מכסף הוא סכו"ם, מתוצרת עצמית ומייבוא. בנוסף לכך, מייצרת מכסף מגוון של סירים, כלי בית ומתנות. בשנת 2010 החלה לייצר, בשיתוף עם חברה אמריקאית, מחבת קרמי.

קישורים חיצוניים
----------------

* 

* אתר האינטרנט הרשמי של מכסף
* סרטונים תעשיית מוצרי כסף וציפוי בבית חרושת מכסף, **1947**, באתר ארכיון הסרטים הישראלי בסינמטק ירושלים

הערות שוליים
------------

1. ↑  דרושים, דבר, 19 באפריל 1934
2. ↑  חדשות בתעשיית המתכת, דבר, 1 במרץ 1933; המשך
3. ↑  אורי קיסרי, הלוואי והיתה זאת אמת, דואר היום, 25 בינואר 1935
4. ↑  בן ברכה, מכסף, הצופה, 5 ביוני 1940
5. ↑  בין מכסף ופרידלנדר, דבר, 13 בפברואר 1941
6. ↑  הסכם קולקטיבי בענף הגלבאניזציה, משמר, 25 בדצמבר 1944
7. ↑  תעשיית כלי שולחן בקו עלייה, משמר, 29 במרץ 1946
8. ↑  מכסף בע"מ, דבר, 26 בינואר 1945
9. ↑  שביתה במכסף, משמר, 7 בנובמבר 1945
10. ↑  הישגים ניכרים לפועלי מכסף, משמר, 30 בנובמבר 1945
11. ↑  פיטורי פועלים במפעלי המתכת, חרות, 11 ביוני 1953
12. ↑  פיטורים במכסף בחולון, על המשמר, 9 באוגוסט 1953
13. ↑  נציג האיגוד המקצועי מזניח את הטיפול, על המשמר, 22 ביולי 1955
14. ↑  תעשיות בי-ם הודות להכשרה מקצועית, דבר, 16 בנובמבר 1955
15. ↑  הלוואה גדולה לבי"ח פלאלום, דבר, 25 בפברואר 1957
16. ↑  פועלי מכסף תובעים שכרם, מעריב, 29 ביוני 1960
17. ↑  מכסף נקנסה על אי הגשת דו"חות, דבר, 4 באוגוסט 1960
18. ↑  מכסף יועבר לניר עם, מעריב, 24 בינואר 1961
19. ↑  קיבוץ ניר עם מוכן לרכוש את מכסף, חרות, 28 בפברואר 1961
20. ↑  מכסף עבר לניר עם, מעריב, 3 באוקטובר 1961
21. ↑  שי חרמש, ‏גבעת הכלניות, באתר גלובס, 12 בינואר 2014
22. ↑  יובל אופק, תעשייה בעוטף: מכסף של ניר עם: ממזלגות לכבישה קרה, הזמן הירוק, 3 ביולי 2008
23. ↑  דפנה הראל-כפיר, ‏מה חדש?, באתר גלובס, 20 באוקטובר 2010
אין תמונה חופשיתאין תמונה חופשית
**מרדכי (מקס) בן-ציון** (ט' בסיוון ה'תר"ל, יוני 1870 – י"א באדר א' ה'תש"ו, פברואר 1946) היה בנקאי וקבלן ארץ-ישראלי, מייסד בנק אמריקה-ארץ ישראל ומבוני חיפה.

ביוגרפיה
--------

נולד בירושלים לפרומה ומשה-אלתר בן-ציון, ממייסדי שכונת מאה שערים בירושלים. למד בישיבת עץ חיים והוסמך לרבנות על ידי רבה של ירושלים הרב שמואל סלנט. בשנת 1889 נישא לשרה שטמפפר, בתו של יהושע שטמפפר, ממייסדי פתח תקווה.

בשנת 1903 היגר עם משפחתו לארצות הברית והתיישב בפרובידנס שברוד איילנד. היה מראשי הקהילה היהודית בפרובידנס ושימש יושב ראש סניף ההסתדרות הציונית המקומית. 

בשנת 1922 שב עם משפחתו לארץ ישראל. ייסד בתל אביב את בנק אמריקה-ארץ ישראל. כעבור זמן עבר להתגורר בחיפה, שם יסד עם בנו שמואל שמעון בן-ציון את שכונת בן-ציון, הקרויה על שם משפחתו. כמו כן יסד את בית הכנסת "בוני ציון" על הכרמל, שאף הוא נקרא על שמו.

נפטר בחיפה בשנת 1946, ונקבר בהר הזיתים. בנו ד"ר שמואל שמעון בן-ציון הרחיב את פעילותו והקים בירושלים שכונה נוספת על שם משפחתם, וכן הקים את שכונת כרם משה בתל אביב על שם אביו של מרדכי בן-ציון. בתו שושנה בן-ציון-הראלי הייתה מנהלת ארגון אמהות עובדות בחיפה.

קישורים חיצוניים
----------------

* דוד תדהר (עורך), "מרדכי בן-ציון", באנציקלופדיה לחלוצי הישוב ובוניו, כרך ד (1950), עמ' 1701
* כרטיס הקבר של מרדכי בן-ציון, באתר הר הזיתים

הערות שוליים
------------

1. ↑  אין קשר לבנק אמריקאי ישראלי
2. ↑  רחוב בן-ציון בשכונת נווה שאנן בחיפה נקרא על שם אדם אחר - ש. בן-ציון
"**אפילו לא שגוי**" (מאנגלית: "**Not even wrong**") הוא ביטוי המפגין זלזול ברעיון מדעי, אשר לא ניתן להפריכו במובן הפופריאני, או שאינו מגובש דיו כדי להפיק בעזרתו תחזיות מדעיות על אודות העולם הגשמי. דהיינו, הביטוי מתאר רעיון שגם אם על פניו נשמע כי הוא בעל משמעות, מבחינה מדעית הוא חסר כל משמעות מעשית. טביעת הביטוי מיוחסת לוולפגנג פאולי, מראשוני הפיזיקאים של מכניקת הקוונטים, שהיה ידוע בביטוייו השנונים להתנגדויות לחשיבה מדעית שגויה או מרושלת.

> 
> חבר הציג לו מאמר מאת פיזיקאי צעיר, שחשד כי הוא אינו בעל ערך רב, אך רצה לשמוע את דעתו של פאולי בעניין. פאולי העיר בצער "זה אפילו לא שגוי".
> 
> 
> 
> — ביוגרפיה, רודולף פיירלס
> 

הצהרות ש**אינן אפילו שגויות** עשויות להיות בנויות היטב, אך אינן מתייחסות לדבר מה פיזיקלי או מוחשי. לדוגמה, ההצהרה "נשמות הן בנות־אלמוות" היא אפילו לא שגויה כיוון שהמושג "נשמה" אינו מוגדר היטב במונחים אמפיריים מוחשיים. הצהרות אחרות עשויות להיות לא יותר מבליל מילים חסר משמעות, דוגמת הביטוי "רעיונות ירוקים חסרי-צבע ישנים בזעם" מאת הבלשן נועם חומסקי. 

טענות פסאודו-מדעיות עשויות להיות "אפילו לא שגויות". אך לא כולן כאלו. חלקן דווקא כן הופרכו בכלים מדעיים וחלקן נכונות כשלעצמן, אך מצורפות אל טענות אחרות, שאינן נכונות, חסרות יכולת בדיקה מדעית או חסרות משמעות לחלוטין.

ראו גם
------

* פילוסופיה של המדע
* הוכחה
* טרחן כפייתי
* באופן ריק

קישורים חיצוניים
----------------

* סיינטיפיק אמריקן ישראל, ‏שגוי יותר משגוי, באתר "הידען", 20 במרץ 2007

הערות שוליים
------------

1. ↑  Rudolf Peierls, 1960. **Biographical Memoirs of Fellows of the Royal Society**, Vol. 5, 174-192
**סכסוך עבודה** הוא כלי במסגרת משפט העבודה הנתון בידי עובדים שכירים מאורגנים לניהול מאבק על תנאי העבודה מול מעסיקם. סכסוך עבודה יכול לחול בין מעסיק לכלל עובדיו או לחלק מהם, בין מעסיק לארגון עובדים או בין ארגון מעבידים לארגון עובדים, אולם סכסוך בין עובד יחיד לבין מעסיקו אינו נחשב כסכסוך עבודה.

בישראל
------

על פי דיני העבודה חובה על ארגון עובדים להכריז על סכסוך עבודה בטרם נקיטת צעדים ארגוניים או שביתה. על סכסוך העבודה יש להודיע לממונה הראשי על יחסי העבודה במשרד העבודה, הרווחה והשירותים החברתיים וכן לצד השני לסכסוך. לאחר ההכרזה על סכסוך העבודה חלים על הצדדים 15 ימי צינון בטרם יוכלו העובדים לפתוח בצעדים ארגוניים או שביתה חוקית. תקופה זו מיועדת לניסיון לגשר על המחלוקות בדרך של משא ומתן במטרה למנוע את הצורך בנקיטת צעדים ארגוניים. לעיתים אף פועל הממונה על יחסי העבודה במהלך תקופה זו לנסות ולתווך בין הצדדים במטרה לייתר את השימוש בצעדים ארגוניים.

סכסוך עבודה יכול להיות מוכרז סביב ארבעה נושאים:

* כריתת, חידוש או ביטול הסכם קיבוצי
* קביעת תנאי עבודה
* קבלה או אי קבלה של אדם לעבודה או סיום עבודתו
* קביעת זכויות או חובות הנובעות מיחסי העבודה.

במקומות עבודה בהם ארגון עובדים יציג, הכרזת סכסוך העבודה היא בסמכותו של ארגון העובדים המייצג את רוב העובדים להם נוגע הסכסוך, אולם במקום עבודה שבו אין ארגון עובדים יציג רשאית להכריז נציגות עובדים שנבחרה על ידי רוב העובדים הנוגעים לעניין על סכסוך עבודה. מעסיקים שכנגדם חל סכסוך עבודה רשאים להיות מיוצגים על ידי ארגון המעסיקים בו הם חברים.

נכון ל-2019 החוק בישראל אינו תוחם בזמן את סכסוך העבודה, וכ-49% מסכסוכי העבודה בשירות המדינה נשארו פתוחים במשך יותר משנתיים.

קישורים חיצוניים
----------------

* חוק יישוב סכסוכי עבודה, בספר החוקים הפתוח
* חוק יישוב סכסוכי עבודה, תשי"ז-1957 באתר נבו
* סכסוך עבודה באתר כל-זכות
* דוח הוצאות השכר בשירות המדינה ובגופי הביטחון 2019

הערות שוליים
------------

1. ↑  דוח הוצאות השכר בשירות המדינה ובגופי הביטחון 2019, עמ' 77

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10638154
* NKC: ph124536

 |
פירוש נוסף ערך זה עוסק בסוג של קובץ תמונה. אם התכוונתם למשמעות אחרת, ראו GIF (פירושונים).
תמונה מונפשת של סיבוב כדור הארץ בפורמט GIF. ההנפשה מורכבת מ-44 תמונות המוצגות בלולאה.
**GIF** (ראשי תיבות של: **Graphics Interchange Format**) הוא סוג של קובץ תמונה, המשתמש בדחיסה שאיננה מאבדת נתונים.

היסטוריה
--------

פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a. הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו. הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב. הפורמט נועד להחליף את פורמט ה-RLE שמתאים לתמונות בשחור-לבן בלבד.

הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint. כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד.
בשנת 1989 שופר הפורמט והורחב לגרסה שכונתה "89a". בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות. תכונה זו אפשרה הנפשת תמונות GIF – יצירת "**Animated GIF**".

פרטים טכניים
------------

פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB). כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות. התמונה הדיגיטלית נדחסת תוך שימוש בווריאציה של אלגוריתם הדחיסה LZW. אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless).

שימושים
-------

פורמט GIF מתאים במיוחד ליישומי אינטרנט (בייחוד לפני ימי הפס הרחב) הודות לתכונותיו: איכות טובה של התמונה המוצגת, יכולת ההנפשה, רמת דחיסה טובה, והיכולת להציג רקע שקוף שמתמזג עם צבעי הרקע של האתר.
פורמט זה מתאים לדחיסת תמונות שמכילות עד 256 צבעים שונים. הוא אינו מתאים לדחיסת תמונות המכילות מספר רב של גוונים, כדוגמת תצלומים צבעוניים (לכך מתאים פורמט JPEG למשל).

מעמד חוקי
---------

בשנת 1994 יצאה חברת יוניסיס, בעלת פטנט לדחיסה, בהכרזה כי היא מצפה מכל העושים שימוש בפורמט כי יגיעו עמה להסדר תמלוגים בעד השימוש. הכרזה זו האיצה את התפתחות הפורמט PNG, שהתפתח במרוצת הזמן בשיתוף עם קרן מוזילה לפורמט המונפש APNG‏, כתחליף חופשי ל-GIF. בשנים 2003 ו-2004 פקעה ההגנה של הפטנט.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **GIF** |
| ויקישיתוף תמונות ומדיה בוויקישיתוף: **GIF** |

* GIF, באתר אנציקלופדיה בריטניקה (באנגלית)
* המפרט הטכני של GIF89a (באנגלית)
* ניר כץ, ממשיכה להנפיש: חייו וחייו של הג'יף, באתר ynet, 1 במאי 2014
* ויקי אוסלנדר, כלכלת ה-gif: זה חמוד, זה מצחיק ויש בזה כסף, באתר כלכליסט, 24 באפריל 2017

הערות שוליים
------------

1. ↑  רועי האן, ממציא ה-GIF סטיבן ווילהייט הלך לעולמו, באתר ynet, 24 במרץ 2022
2. ↑  High speed data compression and decompression apparatus and method
3. ↑  המפרט הטכני של APNG באתר הוויקי של קרן מוזילה (באנגלית)
**אנטה מרקוביץ'** (בקרואטית: **Ante Marković**; ‏25 בנובמבר 1924 - 28 בנובמבר 2011) היה ראש הממשלה האחרון של הרפובליקה הפדרלית הסוציאליסטית של יוגוסלביה, בשנים 1989–1991.

ביוגרפיה
--------

מרקוביץ' היה בוסני-קרואטי. נולד בקונייץ, שהייתה בזמנו חלק מממלכת יוגוסלביה (ממוקמת כיום בבוסניה והרצגובינה). סיים תואר ראשון במחלקה האלקטרו-טכנית באוניברסיטת זאגרב ב-1954. 

ב-1986 הפך לנשיא השביעי של הרפובליקה הסוציאליסטית של קרואטיה, שהייתה חלק מיוגוסלביה. הוא סיים את תפקידו ב-1988.

ב-1989 הפך לנשיא יוגוסלביה, לאחר התפטרותו של ברנקו מיקוליץ'. הדבר הביא לציפיות גבוהות של ארצות הברית, שהחשיבה את מרקוביץ' כבן-בריתה ביוגוסלביה. בסוף אותה שנה מרקוביץ' אכן פרסם תוכנית לרפורמה כלכלית שנועדה לייצב את המטבע ולקדם הפרטה, וכן לפתח סחר חופשי מוגבל. בעקבות ביצוע התוכנית נבלמה האינפלציה ביוגוסלביה, ורמת החיים עלתה. לצד זאת, חלה דעיכה במגזר התעשייתי ביוגוסלביה, ומספר חברות ממשלתיות פשטו רגל כשניסו להתחרות בחברות אחרות בתנאי השוק החופשי יחסית שנוצרו; הדבר הביא להתנגדות כלפי מרקוביץ' בקרב יריביו הפוליטיים. ב-1990 חלה ירידה של 7.5 אחוז בתמ"ג, וב-1991 חלה ירידה של 15 אחוז נוספים.

מרקוביץ' היה פופולרי בשל תדמיתו כפוליטיקאי מודרני ומוכוון למדינות המערב, שמעוניין לבצע רפורמות כדי להפוך את יוגוסלביה למדינה מודרנית ודמוקרטית. בנוסף, הוא נמנע ככל האפשר מהמאבקים הפנימיים בקרב חברי המפלגה הקומוניסטית של יוגוסלביה, או שניסה לשמש כמתווך. לאחר פירוק המפלגה ב-1990, הוא הקים את מפלגת "איגוד כוחות הרפורמה", שתמכה ברפורמות ביוגוסלביה. המהלך התקבל במורת רוח על ידי פוליטיקאים רבים, בהם נשיא יוגוסלביה בוריסב ג'וביץ', שטען כי מרקוביץ' פועל כזרוע של ארצות הברית ופוגע בסוציאליזם ובכלכלת המדינה.

ב-1991 פרשו סלובניה וקרואטיה מיוגוסלביה, ובחודשים האחרונים לכהונתו עסק מרקוביץ' בניסיונות לפשר בין הצדדים הפורשים לבין אלו שדרשו את המשך אחדותה של יוגוסלביה. המאמצים נכשלו, בין השאר בשל התייצבות צבא יוגוסלביה לצידו של סלובודן מילושביץ', נשיא סרביה. בעקבות זאת הודיע מרקוביץ' על התפטרותו בדצמבר 1991, מעט לאחר פרוץ מלחמות יוגוסלביה.

מרקוביץ' לא היה פעיל ציבורית בשנים שלאחר מכן, אם כי שמו עלה ב-1993 כמועמדו של נשיא קרואטיה הראשון פרניו טוג'מן לראש ממשלת קרואטיה; לבסוף קיבל ניקיקה ולנטיץ' את התפקיד. 

מרקוביץ' פנה לקריירה עסקית. בתחילת שנות ה-2000 שימש כיועץ כלכלי לממשלת מקדוניה.

ב-2003 הופיע כעד במשפטו של סלובודן מילושביץ'. הוא העיד על שאיפותיו של מילושביץ' ליצור את "סרביה הגדולה", ועל הסכם שחתם ב-1991 עם טוג'מן לחלק ביניהם את בוסניה והרצגובינה. לאחר מכן התראיין לראשונה מזה 12 שנים בשבועון "גלובוס" בזאגרב.

מרקוביץ' מת ב-2011 לאחר מחלה.

קישורים חיצוניים
----------------

* Gabriel Partos, ‏Ante Markovic obituary, Guardian, 15 בדצמבר 2011

הערות שוליים
------------

1. ↑  אנטה מרקוביץ', באתר בית הדין הפלילי הבינלאומי ליוגוסלביה לשעבר

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13164336s (data)
* GND: 119426226
* ISNI: 0000 0001 1050 0998
* LCCN: n90727370
* SNAC: w6qv702h
* VIAF: 30346565
* WorldCat: lccn-n90727370

 |
נבחרת אוסטריה בכדורגל בשנת 1958 עם השחקנים הבאים - משמאל לימין, עומדים; וולטר הוראק, ארנסט האפל, קארל קולר, אלפרד קרנר, פול האלה, ולטר שלגר; כורעים: הלמוט סנקוביץ', גרהרד הנפי, רודולף שנוולד, פרנץ סובודה ויוהאן בוז'ק.
**גרהרד הנפי** (בגרמנית: **Gerhard Hanappi**;‏ 16 בפברואר 1929 – 23 באוגוסט 1980) היה קשר כדורגל אוסטרי שנחשב לאחד מגדולי הכדורגלנים האוסטרים בכל הזמנים.

קריירת מועדונים
---------------

הנפי החל את הקריירה שלו באדמירה ואקר מדלינג, שם ערך את הופעת הבכורה שלו בבונדסליגה ב-1947. לאחר מכן, הוא עבר לשחק ביריבה העירונית ראפיד וינה שם שיחק מ-1950 עד 1965. התקופה שלו בראפיד הייתה מוצלחת מוצלחת מאוד, שם הוא זכה באליפות אוסטריה 7 פעמים. הוא היה גם קפטן הקבוצה במשך שבע שנים ונבחר לקבוצת המאה של ראפיד ב-1999.

הוא היה משחק בעיקר בכנף, אולם הרבגוניות שלו אפשרה לו לשחק בהצלחה בעמדות נוספות.

קריירה בינלאומית
----------------

הוא ערך את הופעת הבכורה שלו במדי נבחרת אוסטריה בגיל 19 בנובמבר 1948 נגד שוודיה. הוא רשם במדיה הופעות במונדיאל 1954 בשווייץ, שם הגיעה הנבחרת למקום השלישי, וובמונדיאל 1958. הוא היה קפטן הנבחרת מ-1955 ואילך.

המשחק הבינלאומי האחרון שלו היה בספטמבר 1962 נגד צ'כוסלובקיה. הוא רשם ב-93 הופעות וכבש 12 שערים. הוא החזיק בשיא ההופעות בנבחרת עד שאנטון פולסטר זכה בהופעה ה-94 שלו ביוני 1998.

פרישה ומוות
-----------

לאחר קריירת הכדורגל שלו עבד **הנפי** כאדריכל. הוא תכנן את *אצטדיון ווסט* בווינה, ששמו שונה לאצטדיון גרהרד לאחר מותו. הוא נפטר מסרטן ב-1980, בן 51.

תארים
-----

מועדונים
* **הבונדסליגה האוסטרית בכדורגל (7):**
	+ 1951, 1952, 1954, 1956, 1957, 1960, 1964
* **גביע אוסטריה (1):**
	+ 1961
* **גביע זנטרופה (1):**
	+ 1951

נבחרת
* **מקום שלישי של מונדיאל:**
	+ 1954

קישורים חיצוניים
----------------

ויקישיתוף מדיה וקבצים בנושא **גרהרד הנפי** בוויקישיתוף

* פרופיל, באתר Transfermarkt
* פרופיל, באתר National Football Teams
* פרופיל שחקן וסטטיסטיקה - ארכיון Rapid Wien
* גרהרד הנפי, באתר "Find a Grave" (באנגלית)

הערות שוליים
------------

1. ↑  Appearances for Austrian National Team – RSSSF

|  |  |
| --- | --- |
| בקרת זהויות עריכת הנתון בוויקינתונים | 
* GND: 1187859397
* LCCN: no2020021810
* SUDOC: 240194950
* VIAF: 6372156012442449700003
* WorldCat: viaf-6372156012442449700003

 |
**סטיבן "סטיב" רבינוביץ'** (באנגלית: **Stephen "Steve" Rabinovitch**; ‏25 באוגוסט 1942 - 11 ביולי 1990) היה שחיין יהודי-קנדי, אלוף ושיאן המכביה השישית (1961) במשחה שליחים 4x100 מטר מעורב, זוכה מדליית כסף במשחקים הפאן-אמריקאיים (1959) במשחה שליחים 4x100 מטר מעורב, זוכה שתי מדליות ארד במשחקי חבר העמים הבריטי (1962) במשחה ל-100 מטר חזה ובמשחה שליחים 4x100 מטר מעורב. ייצג את מדינתו במשחקים האולימפיים (רומא 1960), וסיים במקום רביעי במשחה שליחים 4x100 מטר מעורב.

קורות חיים
----------

רבינוביץ' נולד בפריז.

### 1959

במשחקים הפאן אמריקאיים שנערכו בשיקגו, אילינוי בשנת 1959 זכה רבינוביץ' במדליית כסף במשחה שליחים 4x100 מטר מעורב בתוצאה של 4:23.3 דקות, אחרי ארצות הברית (4:14.9 דקות) ולפני מקסיקו (4:25.0 דקות). נוסף לכך, הוא סיים במקום חמישי במשחה ל-200 מטר חזה.

### 1960

באולימפיאדת רומא (1960) הוא סיים במקום רביעי במשחה שליחים 4x100 מטר מעורב בתוצאה של 4:16.8 דקות, כשחיין שלישי הוא שחה את סגנון החזה ב"זינוק שליחים" בתוצאה של 1:12.4 דקות, בשלב המוקדמות הרביעייה הקנדית קבעה תוצאה של 4:15.3 דקות ועלתה למשחה הגמר מהמקום השלישי. נוסף לכך, הוא סיים במקום 25 במשחה ל-200 מטר חזה בתוצאה של 2:47.2 דקות. באותה העת לא נערך במשחקים האולימפיים המשחה החזק שלו, 100 מטר חזה.

### 1961

בתחרויות השחייה של המכביה השישית שנערכו בספטמבר 1961 זכה רבינוביץ' בשתי מדליות, זהב וארד. מדליית זהב במשחה שליחים 4x100 מטר מעורב בשיא מכביה חדש של 4:29.1 דקות, לפני ארצות הברית (4:34.1 דקות) וישראל (4:38.9 דקות) ומדליית ארד במשחה ל-200 מטר חזה בתוצאה של 2:49.0 דקות, אחרי פיטר פוגרסי שקבע שיא מכביה חדש של 2:38.1 דקות ובל וייטין אף הוא מארצות הברית (2:48.3 דקות).

### 1962

במשחקי חבר העמים הבריטי שנערכו בפרת' אוסטרליה בסוף נובמבר 1962 זכה רבינוביץ' בשתי מדליות ארד, במשחה ל-110 יארד חזה בתוצאה של 1:14.1 דקות, אחרי איאן או'בריאן (1:11.4 דקות) וויליאם ברטון (1:13.9 דקות), שניהם מאוסטרליה ובמשחה שליחים 4x110 יארד מעורב בתוצאה של 4:19.9 דקות, אחרי אוסטרליה (4:12.4 דקות) ואנגליה (4:19.9 דקות).(אנ')

קישורים חיצוניים
----------------

* סטיבן רבינוביץ', באתר olympedia.org

הערות שוליים
------------

1. ↑  PAN AMERICAN GAMES - SWIMMING AND DIVING, באתר gbrathletics (באנגלית)
2. ↑  הקנדי שאפל חתר 100 מ' - 58,3 ש' ג'יין כץ: 100 מ' פרפר - 1:15,8 ד', דבר, 4 בספטמבר 1961
3. ↑  קרפן ומלמד שיפרו שלושה שיאים במשחה 1500 מטרים, דבר, 5 בספטמבר 1961
4. ↑  COMMONWEALTH GAMES MEDALLISTS - SWIMMING AND DIVING (MEN), באתר gbrathletics (באנגלית)
**נתן "נתי" זייברג** (**Nathan "Nati" Seiberg**; נולד ב-22 בספטמבר 1956) הוא פיזיקאי ישראלי-אמריקאי החוקר את תחום תורת המיתרים. הוא מכהן כפרופסור במכון למחקר מתקדם בעיר פרינסטון שבניו-ג'רזי.

קורות חיים
----------

נולד בישראל ב-22 בספטמבר 1956. סיים תואר ראשון בפיזיקה בהצטיינות באוניברסיטת תל אביב בשנת 1977, לאחר מכן התגייס ושירת חמש שנים בצה"ל. במקביל עבד על דוקטורט במכון ויצמן, בהנחיית חיים הררי, אותו סיים בשנת 1982. הוא החל ללמד במכון ויצמן, ובשנת 1989 מונה לפרופסור מן המניין. בשנים 1989 עד 1997 כיהן כפרופסור באוניברסיטת ראטגרס. משנת 1997 משמש כפרופסור מן המניין לפיזיקה מתמטית במכון למחקר מתקדם ומשנת 1998 כפרופסור אורח באוניברסיטת פרינסטון. 

בשנת 1995 הוענקה לו מדליית אוסקר קליין. בשנת 1996 קיבל מלגה במסגרת היוקרתית של עמיתי מקארתור. בשנת 2008 מונה כחבר באקדמיה הלאומית למדעים של ארצות הברית.
ב-2012 זכה בפרס לפיזיקה יסודית בסך 3 מיליון דולר. בשנת 2016 זכה במדליית דיראק יחד עם מיכאל שיפמן וארקדי ויינשטיין.

למחקריו של זייברג היה תרומה משמעותית בתחום תורת המיתרים ותורת השדות הקוונטית. ביחד עם אדוארד ויטן פרסם את משוואות זייברג-ויטן, העוסקות בתורת כיול.

קישורים חיצוניים
----------------

ויקישיתוף מדיה וקבצים בנושא **נתן זייברג** בוויקישיתוף
* 

* אתר האינטרנט הרשמי של נתן זייברג

* נתן זייברג, באתר פרויקט הגנאלוגיה במתמטיקה
* דף הבית של זייברג במכון למחקר מתקדם (באנגלית)

הערות שוליים
------------

1. ↑  סיון פינגולד, הניו יורק טיימס, הסינדרלה של תורת המיתרים // איך ברגע הפך פיזיקאי ישראלי למיליונר, באתר TheMarker‏, 1 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011288685505171
* GND: 1089306512
* ISNI: 0000 0000 5329 9019
* LCCN: no98111331
* MGP: 152217
* ORCID: 0000-0003-3897-046X
* SUDOC: 234653086
* VIAF: 48851667
* WorldCat: lccn-no98111331

 |
**ברתולומאוס (ברתל) שינק** (בגרמנית: **Bartholomäus Schink**; ‏27 בנובמבר 1927 – 10 בנובמבר 1944) היה נער גרמני פעיל בסניף קלן של תנועת הנוער הפירטים של אדלווייס, שבמסגרתה התנגד למשטר הנאצי. שינק היה אחד משנים עשר פעילים אנטי-נאצים שנתלו בפומבי על ידי הגסטפו ב-10 בנובמבר 1944. בעקבות פעולות הקבוצה בה השתתף להצלת יהודים, הוכר בשנת 1984 על ידי יד ושם כחסיד אומות העולם.

קורות חיים
----------

שינק נולד בקלן להורים ממעמד הפועלים. בילדותו ראה אנשי אס אה מתעללים ביהודי, והמחזה השפיע עליו מאוד. כשהיה נער התנגד להצטרפות לתנועת הנוער ההיטלראי ובמקום זאת בחר להצטרף לתנועת הנוער המחתרתית הפירטים של אדלווייס. התנועה הוקמה על בסיס תנועות הצופים הגרמניות, שפעלו לפני עליית הנאצים לשלטון בגרמניה, ואופיינה בליברליזם תרבותי (לדוגמה אי-הפרדה בין נערים ונערות) ובמרדנות והתנגדות לממסד הנאצי.

פעילותו
-------

בקיץ 1944 הקים הנס שטיינברוק, אסיר פוליטי שברח ממחנה הריכוז קלן-מסה, את קבוצת אהרנפלד בפרבר אהרנפלד (Ehrenfeld) בעיר קלן. שינק וחברו מהתנועה ז'אן יוליך הצטרפו לקבוצה זו, שמנתה באותו זמן למעלה ממאה חברים, ובהם גם אסירים פוליטיים ועובדי כפייה. הקבוצה עסקה בעיקר בפעילויות מחתרתיות נגד המשטר, כמו גנבת מזון והסתרת יהודים ומשתמטים מהצבא. חלק מהיהודים הוסתרו על ידי חברי הקבוצה במשך למעלה משנה בבניין בו פעלה הקבוצה. שינק ויוליך היו החברים העיקריים בתנועה שעסקו בהחבאת היהודים. ידוע כי פעילות השניים תרמה להצלת שישה יהודים לפחות, ואלו שמותיהם: רות ופריץ קרמר, פרידל רוטשילד קרמר, וולפגנג וגונתר שוורץ ופול אורבט.

באוקטובר 1944 נתפסו 12 מחברי הקבוצה על ידי הגסטפו, וביניהם שינק. ב-10 באוקטובר הם  הוצאו להורג בתלייה פומבית ללא משפט, באשמת רציחות וגנבת חומרי נפץ.

הנצחה
-----

בשנת 1984 הוענקו אותות חסידי אומות העולם לשינק וליוליך על ידי יד ושם. בטקס נכחו אחותו של שינק, וגם ז'אן יוליך, שנשאר בחיים לאחר המלחמה. בנוסף, נקרא רחוב בקלן על שמו של שינק. בשנת 2004 יצא בגרמניה סרט העוסק בפיראטים של אדלווייס, ודמותו של שינק הופיעה בו.

אבן נגף לזכרו של ברתולומאוס שינק שנמצא בפרבר אהרנפלד

בתרבות הפופולרית
----------------

ברתולמאוס שינק מוזכר במשחק המחשב Assassin's Creed IV: Black Flag.

לקריאה נוספת
------------

* תיק חסיד מארכיון יד ושם

קישורים חיצוניים
----------------

* קרן ראול ולנברג - הפיראטים של אדלווייס
* דף חסיד במאגר יד ושם, באתר "יד ושם" (באנגלית)

הערות שוליים
------------

1. ↑  מחנה הריכוז קלן-מסה, באתר מוזיאון השואה של קלן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446686505171
* GND: 118607766
* ISNI: 0000 0000 9586 3079
* LCCN: n82152083
* NKC: jn20030711002
* NTA: 069379912
* SUDOC: 234445424
* VIAF: 57407529
* WorldCat: lccn-n82152083

 |
**דניאל בָּרְד** (באנגלית: **Daniel Bard**; נולד ב-1977) הוא כנר וויולן ישראלי-קנדי.

קורות חייו
----------

### לימודים

ברד נולד בחיפה והחל את לימודי הכינור אצל אביגדור זמיר. בשנת 1990 עבר עם משפחתו לטורונטו שבקנדה והמשיך את לימודיו אצל הכנר דייוויד זייפר (אנ'). ברד סיים תואר ראשון במוזיקה באוניברסיטת טורונטו בהדרכתו של לורנד פניבש ותואר שני באוניברסיטת ייל כתלמידו של פיטר אונדג'יאן (אנ'), חבר רביעיית טוקיו. ברד המשיך את לימודיו אצל דייוויד טָאקֶנוֹ בבית ספר גילדהול למוזיקה ודרמה בלונדון.

### קריירה תזמורתית וקאמרית

ברד נמנה עם מייסדי "רביעיית מטרו" הקנדית והופיע עמה ברחבי קנדה ובפסטיבלים בינלאומיים. בנוסף לפעילות ענפה בתחום המוזיקה הקאמרית, הופיע ברד כסולן עם תזמורות שונות, בהן התזמורת הסימפונית של טורונטו, התזמורת הסימפונית והקאמרית של אוניברסיטת טורונטו, התזמורת הסימפונית של סטרטפילד בסידני ואנסמבל סולני תל אביב. מאז 2003 ברד הוא נגן ראשי ב"קאמרטה נורדיקה" השוודית וחבר בתזמורת הקאמרית הנורווגית וב"קשתני זיילר" בטורונטו. טביאה צימרמן הזמינה אותו להוביל את הקאמרטה של ברן בכמה הזדמנויות, ומאז 2009 הוא מכהן כוויולן הראשי של הסינפונייטה של אמסטרדם. 

דניאל ברד הוא חבר קבוע בשלישיית מונדריאן הישראלית ובפרויקט הקאמרי הישראלי מיסודו של הקלרינטן טיבי צייגר.

ברד מנגן בכינור ג'ובאני גראנצ'ינו משנת 1686, שהושאל לו באדיבות יהודה זיסאפל. הוא מתגורר באמסטרדם עם אשתו טלי ובתם נעמי.

קישורים חיצוניים
----------------

* 

* אתר האינטרנט הרשמי של דניאל ברד

* דניאל ברד, באתר Discogs (באנגלית)
* ביוגרפיות של חברי הפרויקט הקאמרי הישראלי
*
**מפרץ ג'ורג' השישי** או **מפרץ המלך ג'ורג' השישי** או **תעלת ג'ורג' השישי** (או בספרדית: תעלת חורחה השישי) או **מפרצון ג'ורג' השישי** (באנגלית: **George VI Sound** או **Canal Jorge VI** או **King George the Sixth Sound**) הוא מפרץ גדול או בקע תת-מימי או מצר ים ממזרח ומדרום לחוף של האי אלכסנדר, המפריד בין ארץ פאלמר, בחלק הדרומי של חצי האי האנטארקטי לבין חוף אינגליש שבאנטארקטיקה.

אורכו של המפרץ (או התעלה) 483 קילומטרים - וצורתו כצורת האות J.

בסמוך לחופי המפרץ מצויים מספר אגמים, אליהם נשפך קרח ממדף הקרח ג'ורג' השישי, ובהם אגם הודג'סון, אגם מוטונאי, ואגם אבליישן.

מספר קרחונים זורמים מהאי אלכסנדר לכיוון מזרח ונשפכים אל המפרץ (שממערב לאי); קרחונים אלה מצויים מדרום לרמת פלאנט, ונקראים על שם גופים במערכת השמש.

מרביתו של מפרץ ג'ורג' השישי מכוסה בקרח ממדף הקרח ג'ורג' השישי.

היסטוריה
--------

### גילוי המפרץ

המפרץ התגלה על ידי לינקולן אלזוורת' במהלך טיסתו מעל אזור זה ב-23 בנובמבר 1935.

המפרץ נחקר על ידי המשלחת הבריטית אל ארץ גרהאם בין השנים 1936–1937, ועל ידי השירות האנטארקטי של ארצות הברית, בין נובמבר 1940 וינואר 1914.

### מקור השם

שמו של המפרץ ניתן לו על ידי ג'ון רימיל (John Riddoch Rymill), מנהיג המשלחת הבריטית אל ארץ גרהאם.

המפרץ נקרא על שמו של ג'ורג' השישי, מלך בריטניה באותה עת.

לקריאה נוספת
------------

• A. C. Bell, E. C. King, **New seismic data support Cenozoic rifting in George VI Sound, Antarctic Peninsula**, Geophysical Journal International, Volume 134, Issue 3, September 1998, Pages 889–902, 
• J.R.Potter, M.H.Talbot, J.G.Paren, **Oceanic regimes at the ice fronts of George VI Sound, Antarctic Peninsula**, Continental Shelf Research Volume 8, Issue 4, April 1988, Pages 347-362, 
• D. E. Sugden, C. M. Clapperton, **An Ice-shelf Moraine, George VI Sound, Antarctica**, Continental Shelf Research Volume 8, Issue 4, April 1988, Pages 347-362, 
• Clapperton, C. & Sugden, D. (1982), **Glacier Fluctuations in George VI Sound Area, West Antarctica**, Annals of Glaciology, 3, 345-345. 
• Crabtree, R.D. & Storey, B.C. & Doake, C.S.M. (1985), **The structural evolution of George VI Sound, Antarctic Peninsula**, Tectonophysics. 114. 431-442. doi:10.1016/0040-1951(85)90025-3
• International Symposium on Antarctic Earth Sciences 5th : 1987 : Cambridge, England, **Geological Evolution of Antarctica**, P 527
• Defense Mapping Agency 1992, **Sailing Directions (planning Guide) and (enroute) for Antarctica**, P 377

קישורים חיצוניים
----------------

* מפרץ ג'ורג' השישי באתר הסקר הגאולוגי של ארצות הברית
* מפרץ ג'ורג' השישי באתר הגאזט האנטארקטי המשווה SCAR של ממשלת אוסטרליה
* מידע על עומקו של המפרץ
* תחזית מזג אוויר עדכנית ארוכת טווח עבור מפרץ ג'ורג' השישי

הערות שוליים
------------

1. 1 2 3 4 5 6 7 8 9  מידע גאוגרפי והיסטורי
2. 1 2 3 4  מידע היסטורי על גילוי המפרץ ומקור שמו
הסביבה בה מחושב חוק פסקל בנוכחות כבידה.
**חוק פסקל** הוא חוק בסיסי בהידרוסטטיקה, הקרוי על שם מגלהו, הפיזיקאי הצרפתי בלז פסקל. החוק מתאר את הלחץ בנוזל במצב של שיווי משקל מכני. 

כאשר אין שדה כבידה חוק פסקל קובע כי לכל נקודה של גוף או נוזל אי-דחיס יש לחץ השווה ללחץ בו נמצא הנוזל. לחץ זה מופעל בצורה שווה לכל הכיוונים. חוק זה בעצם מאפיין נוזל אי-דחיס כתווך שמעביר את הלחץ בשלמותו, ללא תלות בצורת הנוזל. חוק זה מבהיר את הסיבה לכך שרקמות פנימיות בגוף הנמצאות בלחץ מגיבות לשינויי לחץ חיצוניים הקיימים על הגוף כולו. בנוסף, חוק זה מהווה את היסוד לפעולתה של בוכנה הידראולית, הנפוצה בציוד מכני הנדסי ומכונות גדולות שונות.
להמחשה, נוכל לקחת דוגמה מחיי היום יום, כאשר אנו מנפחים בלון (בין אם במים או באוויר), הנוזל מפעיל לחץ שווה בכל נקודה על פני השטח של הבלון.

לעומת זאת, בנוכחות שדה כבידה, חוק פסקל טוען, שנוזל מפעיל לחץ שפועל כלפי מטה ואשר תלוי בגובה עמוד הנוזל ואינו תלוי בנפחו. 
נוסח החוק הוא כדלקמן: 

{\displaystyle \ P=P\_{0}+\rho gh}
כאשר:

* \ P  הוא הלחץ
* {\displaystyle \ P\_{0}} הוא הלחץ בגובה {\displaystyle \ h=0}
* \ \rho  היא צפיפות הנוזל
* {\displaystyle \ g} היא תאוצת הכובד
* \ h  הוא גובה עמוד הנוזל.

חוק פסקל מתקבל מן המשוואה ההידרוסטטית:

{\displaystyle \nabla p+\rho \nabla \phi \_{N}=0}
עבור מקרה של נוזל בלתי דחיס ({\displaystyle \rho =const}), ועבור פוטנציאל גרביטציוני מן הצורה {\displaystyle \phi \_{N}=gh}.

ראו גם
------

* נוזל
* הידרוסטטיקה
* הידרודינמיקה

קישורים חיצוניים
----------------

* חוק פסקל, באתר אנציקלופדיה בריטניקה (באנגלית)
פירוש נוסף ערך זה עוסק בהר באיי באלני, שבאנטארקטיקה. אם התכוונתם למשמעות אחרת, ראו פסגת בראון.

אין לבלבל עם אין לבלבל ערך זה, העוסק בהר באיי באלני, שבאנטארקטיקה, עם הערך "הר בראון (ארץ אלכסנדר)", העוסק בהר בהרי אוניברסיטת סופיה, באי אלכסנדר, שבאנטארקטיקה; ועם הערך פסגות בראון בשטח חסות רוס, שבאנטארקטיקה; ועם הערך הר בראון (ארץ הנסיכה אליזבת) בארץ הנסיכה אליזבת, שבאנטארקטיקה.
 המונח "פסגת ראסל" מפנה לכאן. אם הכוונה למשמעות אחרת, ראו הר ראסל.

האי סטורג' הוא הדרומי ביותר מבין איי באלני
**פסגת בראון** (באנגלית: **Brown Peak**) היא הר געש שכבתי בקצה הצפוני של האי סטורג', באיי באלני, שבאנטארקטיקה.

גובהו של ההר 1,705 מטרים מעל פני הים.

ההר הוא הנקודה הגבוהה ביותר באיים.

היסטוריה
--------

### גילוי הפסגה

הפסגה התגלתה בפברואר 1839 על ידי ג'ון באלני.

### מקור השם

באלני נתן לפסגה את שמה הנוכחי בשנת 1839.

באלני קרא לפסגה על שמו של וו. בראון (W. Brown), סוחר אשר נתן את החסות הכספית למשלחת אנדרבי.

בשנת 1841, ראה קפטן ג'יימס קלארק רוס את הפסגה, וקרא לה "**פסגת ראסל**" (Russell Peak), וזאת מאחר שלא ידע על השם שנתן לה באלני.

### התפרצות 2001

מכון הסמית'סוניאן סובר (בהתבסס על תצלוני לוויין של האזור), כי ההר התפרץ לאחרונה ב-12 ביוני 2001.

לקריאה נוספת
------------

• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 223

קישורים חיצוניים
----------------

* פסגת בראון באתר הסקר הגאולוגי של ארצות הברית
* פסגת בראון באתר הגאזט האנטארקטי של ממשלת ניו זילנד
* פסגת בראון באתר הספרייה הלאומית של אוסטרליה
* פסגת בראון באתר הגאזט האנטארקטי המשווה SCAR של ממשלת אוסטרליה
* פסגת בראון באתר peakbagger
* פסגת בראון באתר מכון הסמית'סוניאן
* תחזית מזג אוויר עדכנית ארוכת טווח (לפי גבהים) עבור הר בראון

הערות שוליים
------------

1. 1 2 3 4 5 6 7 8  מידע גאוגרפי והיסטורי
2. ↑  לפי מקור אחר גובהה של הפסגה 1,524 מטרים מעל פני הים
3. ↑  לפי מקור אחר גובהה של הפסגה 1,800 מטרים מעל פני הים
4. ↑  מידע גאוגרפי על פסגת בראון
5. ↑  מידע גאוגרפי על איי בלאני
6. ↑  גילוי ההתפרצות באתר מכון הסמית'סוניאן
פירוש נוסף ערך זה עוסק בהר באנטארקטיקה. אם התכוונתם למשמעות אחרת, ראו פסגת פריור.

**פסגת פריור** (באנגלית: **Pryor Peak**) היא פסגה בצידו המערבי של קרקס הענקים (Giants Cirque) בהרי טינדל, בחצי האי אירוסמית' בחוף לובה שבאנטארקטיקה.

גובהה של הפסגה 600 מטרים מעל פני הים.

היסטוריה
--------

### גילוי הפסגה

הפסגה התגלתה עת שצולמה מהאוויר על ידי משלחת הסקר האווירי של שטחי חסות איי פוקלנד בשנת 1957.

הראשונים שהגיעו אל הפסגה היו גאולוגים של משלחת הסקר האנטארקטי הבריטי, בין השנים 1980–1981; הגאולוגים חקרו גם את האי דיי והאי וייט הסמוכים.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמו של קומנדר ג'ון ס. נ. פריור (John S. N. Pryor), מהצי המלכותי הבריטי, שהיה מקד מחלקת נתיבי ההפלגה במחלקה ההידרוגרפית במשרד ההגנה הבריטי; והיה חבר בוועדה המייעצת לשמות אנטארקטיים של בריטניה בין השנים 1968–1982.

קישורים חיצוניים
----------------

* פסגת פריור באתר הסקר הגאולוגי של ארצות הברית
* פסגת פריור באתר הגאזט האנטארקטי של ממשלת אוסטרליה
* פסגת פריור באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מפסגת פריור לאתרים סמוכים

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6  מידע גאוגרפי והיסטורי
3. 1 2 3 4 5 6  מידע היסטורי
פירוש נוסף ערך זה עוסק בקרחון במדינת וושינגטון שבארצות הברית. אם התכוונתם למשמעות אחרת, ראו קרחון קארי.

**קרחון קארי** (באנגלית: **Carrie Glacier**) הוא קרחון ברכס הרי אולימפיק בשטח הפארק הלאומי אולימפיק, במחוז קלאלאם, במדינת וושינגטון שבארצות הברית.

הקרחון ממוקם על הר קארי ועל הר פיירצ'יילד.

מוצאו של הקרחון (שיא גובהו) בגובה של 2,100 מטרים מעל פני הים. הקרחון זורם לכיוון צפון-מערב עד שמגיע אל מצוק. חלק מהקרחון תלוי מעל המצוק ונשפך אל קרחון סמוך, חלק אחר של הקרחון זורם לכיוון צפון-צפון-מערב, כשהוא עובר בין גב חדיד שהוא גדתו המערבית, לבין הר פיירצ'יילד שהוא גדתו המזרחית.

בשפכו, הקרחון נמצא בגובה של 1,500 מטרים מעל פני הים.

גובהו הממוצע של הקרחון הוא 1,870 מטרים מעל פני הים.

הקרחון ממוקם בסמוך לקרחון פיירצ'יילד; הקרחון ממוקם 10.5 קילומטרים מהמעיינות החמים אולימפיק; ו-11.8 קילומטרים מהר אולימפוס.

אורכו של הקרחון 1,900 מטרים.

שארית הקרחון ממוקמת בקרקס קרחוני לרגלי פסגת מקארטני.

בדומה לשאר הקרחונים ברכס הרי אולימפיק, בשל התחממות כדור הארץ, הקרחון נסוג באופן משמעותי.

היסטוריה
--------

### מקור השם

שמו של הקרחון, וכן שמו של הר קארי הסמוך, ניתנו להם על ידי הסוקר תאודור ריקסון (Theodore Rixon), אשר קרא להם על שם ארוסתו קרולין ג'ונס (Caroline Jones) (ששם החיבה שלה היה "קארי")

לקריאה נוספת
------------

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **Glacier status and contribution to streamflow in the Olympic Mountains, Washington, USA**, Journal of Glaciology, Volume 61, Issue 225, 2015, pp. 8-16, DOI: 
• Olympic Mountain Rescue, **Olympic Mountains: A Climbing Guide**, P 158

קישורים חיצוניים
----------------

* קרחון קארי באתר הסקר הגאולוגי של ארצות הברית
* נסיגת הקרחונים האולימפיים באתר שירות הפארקים הלאומי של ארצות הברית
* מפת אזור קרחון קארי
* מפה טופוגרפית של קרחון קארי

הערות שוליים
------------

1. 1 2 3 4  מידע גאוגרפי
2. ↑  מידע גאוגרפי על הקרחון בספר "Decisions on Geographic Names in the United States" מאת ה-" United States Board on Geographic Names"

| קרחוני רכס ההרים האולימפיים |
| --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס | הרי באפין |
| קרחוני הר אנדרסון | איל • אנדרסון • הנגינג |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |
**רכס בומרנג** (באנגלית: **Boomerang Range**) הוא רכס הרים צר בארץ אואטס, שבאנטארקטיקה.

הרכס ממוקם בצידו המערבי של קרחון סקלטון, ושל נווה סקלטון. הרכס ממוקם 57 קילומטרים מרכס ווסטר.

צורתו של הרכס מעגלית -כצורת בומרנג, והוא משתרע בכיוון צפון -דרום.

אורכו של הרכס 33 קילומטרים.

בצפון הרכס ממוקמת פסגת אולמנד.

גובהו של הרכס, כ-1,634 מטרים מעל פני הים.

היסטוריה
--------

### גילוי ומיפוי הרכס

הרכס מופה לראשונה, בשנת 1957, על ידי גאולוגים מהמחלקה הניו זילנדית של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

### מקור השם

שמו של הרכס ניתן לו בשנת 1957, על ידי הגאולוגים מהמחלקה הניו זילנדית.

זהו שם תיאורי שניתן לו בשל דמיונו לצורת בומרנג.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, PP 293 - 297
• B.C. McKelvey, P.N. Webb & B.P. Kohn (1977), **Stratigraphy of the Taylor and lower Victoria Groups (Beacon Supergroup) between the Mackay Glacier and Boomerang Range, Antarctica**,New Zealand Journal of Geology and Geophysics, 20:5, 813-863, DOI: 10.1080/00288306.1977.10420685

קישורים חיצוניים
----------------

* רכס בומרנג באתר הסקר הגאולוגי של ארצות הברית
* רכס בומרנג באתר הגאזט הגאוגרפי של ממשלת ניו זילנד
* רכס בומרנג באתר הגאזט האנטארקטי של ממשלת אוסטרליה
* רכס בומרנג באתר הגאזט האנטארקטי המשווה SCAR של ממשלת אוסטרליה
* מפת אזור רכס בומרנג
* תחזית מזג אוויר עדכנית ארוכת טווח (לפי גבהים) עבור רכס בומרנג

הערות שוליים
------------

1. ↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
2. 1 2 3 4 5 6 7 8 9 10  מידע גאוגרפי והיסטורי
3. 1 2  מיקום הרכס
4. ↑  לפי מקור אחר אורכו של הרכס 55 קילומטרים
5. ↑  אורך הרכס
6. ↑  מיקום פסגת אולמנד
7. ↑  לפי מקור אחר, גובהו של הרכס 1,600 מטרים מעל פני הים
8. ↑  גובה הרכס
פירוש נוסף ערך זה עוסק ברכסי הרים במדינת נבדה שבארצות הברית. אם התכוונתם למשמעות אחרת, ראו רכס פארק.

**רכס פארק** (באנגלית: **Park Range**) הוא רכס הרים בצפון מזרח מחוז ניי, במדינת נבדה שבארצות הברית.

רכס אנטילופ ממוקם צפונית-מערבית לרכס פארק; רכס פנקייק ממוקם ממזרח לרכס פארק; ורכס הוט קריק ממוקם דרומית-מערבית מרכס פארק.

שיא גובהו של הרכס - פסגה שאין לה שם בקצה הדרומי של רכס פארק, שגובהה 2,784 מטרים מעל פני הים.

בקצה הדרומי של רכס פארק מצוי הר פארק, שגובהו 2,784 מטרים מעל פני הים.

אורכו של רכס פארק 17.2 קילומטרים (בכיוון צפון-צפון-מזרח - דרום-דרום-מערב).

רוחבו של רכס פארק 11.6 קילומטרים (בכיוון מערב-צפון-מערב - מזרח-דרום-מזרח).

במקביל לצידו הדרום-מזרחי של הרכס, משתרע רכס אנדסייט (Andesite Ridge), שגובהו 2,452 מטרים מעל פני הים. קניון פריצ'רדס (Prichards Canyon) מפריד בין רכס פארק לרכס אנדסייט.

אזור פרא לימודי
---------------

רכס פארק כולו מצוי בתוך אזור הפרא הלימודי רכס פארק (Park Range Wilderness Study). הרכס בתרוני, ומאחר ואין בו רעייה של בעלי חיים, ברכס כרי דשא טבעיים בשל מקורות המים בסלע הוולקני המרכיב את הרכס. כמו כן, ברכס מצויים יערות של אורן פיניון, ערער ועצי מהגוני.

גאולוגיה
--------

הרכס אופייני לאזור פרובינציית אגן ורכס. הרכס מוקף שברים מכל עבריו. הרכס מורכב ברובו מסלעי ריוליט מתקופת אוליגוקן ריוליטית וכן מסלעים פירוקלסטיים, שרידי זרמי לבה ואנדזיטים. בקצה הצפוני של הרכס מצויים סלעי משקע מתקופת פלאוזואיקון, וכן אבן גיר מתקופת אורדוביק ואבן גיר מסוג סילור.

קישורים חיצוניים
----------------

ויקישיתוף מדיה וקבצים בנושא **רכס פארק** בוויקישיתוף
* רכס פארק באתר peakbagger
* שטח הבר רכס פארק - אתר רשמי
* תרשים הנוף הנשקף מהר פארק - הגבוה בהרי הרכס באתר peakvisor
* מפת אזור רכס פארק
* מסלולי הליכה (טרק) באזור רכס פארק
* מידע לרוכבים על אופני הרים ברכס פארק באתר mtbproject

הערות שוליים
------------

1. 1 2 3 4  מידע גאוגרפי

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315144319
* WorldCat (עם VIAF): 315144319

 |
"**Call On Me**" (בעברית: **קרא לי**), הוא סינגל הבכורה של הזמרת וכותבת השירים האוסטרלית סטרלי. השיר נכתב על ידיה ופטר ויליאמס הידוע בשם הבמה "**P-Money**". הוא יצא להורדה דיגיטלית ב-29 ביולי 2016 על ידי Tinted Records, והוא יצא לאור שנית על ידי Tinted Records וEpic Records ב-13 באוקטובר 2016.

סטרלי אמרה בראיון איתה, "אני כתבתי את השיר כשהייתי בנקודת ירידה בחיים שלי... הוא הפך לדרך לומר לעצמי זה הולך להיות בסדר, כמעט כמו עידוד. זה היה כמו אם אני הייתי יוצרת את המגדלור שלי, מגדלור שיעזור לי לגלות שהחלומות שלי הם לא קשים. אני יכולה לעשות את זה. אני אפענח את זה. אני רק צריכה לעקוב אחרי האינטואיציה שלי ובעצם לקרוא לעצמי."

על השיר
-------

השיר יצא ב-29 ביולי 2016 ביחד עם הקליפ לשיר ביוטיוב. גרסת הרמיקס לשיר בשיתוף ריאן ריבאק יצא ב-13 באוקטובר 2016, כמעט חודשיים לאחר שהמקורי יצא ביחד עם הקליפ לגרסה זאת. גרסת הרמיקס זכתה למעל ל-130 מיליון צפיות ביוטיוב, ונחשב לשיר הכי נצפה של סטרלי. השיר נכתב על ידי סטרלי ופטר ויליאמס, והופק על ידי פטר ויליאמס ואוד מוב. השיר יצא כסינגל מתוך אלבום הבכורה של סטרלי, One of One.

רשימת השמעות
------------

### הורדה דיגיטלית

* Call On Me: 2:41

### רמיקסים

* Call On Me (רמיקס של אוד מוב): 2:57
* Call On Me (רמיקס של EDWYNN, טיקאל וספיריקס): 2:40
* Call On Me (רמיקס של ריאן ריבאק): 3:15
* Call On Me (רמיקס של אלהה): 4:05
* Call On Me (רמיקס של ראפה): 4:17

### CD סינגל

* Call On Me: 2:41
* Call On Me (רמיקס של ריאן ריבאק): 3:42

רמיקסים
-------

הסינגל קיבל מספר רמיקסים על ידי מספר דיג'יים ב-Call On Me (רמיקסים) EP של השיר מכלילות את אוד מוב, EDYWYNN, טיקאל וספיריקס, ריאן ריבאק, אללה וראפה.

הרמיקס של הדי ג'יי הדרום אפריקאי-אוסטרלי ריאן ריבאק זכה להצלחה באירופה ואוקיאניה, כאשר הרמיקס לשיר הגיע למצעד של Sverigetopplistan, מצעד השירים הרשמי של שוודיה, בדצמבר 2016, כמו גם, הגיע לטופ 10 באוסטרליה, דנמרק, גרמניה, אירלנד, הולנד, ניו זילנד, נורווגיה ובריטניה.

מצעדים
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

* מידע על היצירה "Call On Me" באתר מיוזיק בריינז
* מידע על הסינגל "Call On Me" באתר מיוזיק בריינז
* מידע על היצירה "Call On Me" באתר Discogs
* מילות השיר "Call On Me" באתר Genius
* סרטון השיר "Call On Me" באתר יוטיוב
* מידע על השיר "Call On Me" באתר ספוטיפיי

הערות שוליים
------------

1. ↑  /, The Music (באנגלית)
2. ↑  Works Search, web.archive.org, ‏2014-10-21
3. ↑  Call On Me - Single by Starley, Apple Music (ב־Australian English)
4. ↑  Call on Me - Single by Starley, Apple Music (באנגלית)
5. ↑  Adrian Cody, Sevyn Streeter "Call Me Crazy, But…" | "B.A.N.S." (Video Premiere), Josep Vinaixa, ‏2016-11-19 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: d662a13a-d4dc-42ee-904d-743ae4196bcd
* MusicBrainz work: 73f69965-0886-48bc-9db0-12511c7dd257

 |
**יוסף וֵקִיל** הוא ישראלי, אשר בעת מלחמת ההתשה הפך לשני והאחרון שקיבל את עיטור הגבורה של משטרת ישראל.

ביוגרפיה
--------

וקיל היה סמל שני ומפקד כיתה במשמר הגבול בעת מלחמת ההתשה, והיה שייך לגדוד שהופקד על שמירתם של יישובי עמק בית שאן, בסמוך לגבול עם ירדן.

כחודש לפני התקרית שהעניקה לו את עיטור הגבורה, נפצע וקיל בלשונו מנתזים של כדור שנורה ממקלעון אל תוך הנגמ"ש שעליו פיקד.

ב-29 באפריל 1969, שימש וקיל כמפקד נגמ"ש סיור בגבול ירדן, מזרחית לקיבוץ מעוז חיים. באותו יום יצאו לסיור שגרתי על הגבול כוח רגלי, בו נכלל חברו של וקיל, חיים ספקטור, ואותו ליוו נגמ"ש מג"ב בפיקודו של וקיל וזחל"ם צה"לי. וקיל וספקטור היו חברים ותיקים, והוריו של ספקטור אף לא ידעו שהוא משרת בקרבי, לאחר שווקיל שכנע אותו להצטרף אליו ולעזוב את בסיס ההדרכה.

בעת שהיה הזחל"ם עם חלקו האחורי לעבר הגבול, נכנס הכוח למארב ירדני והזחל"ם נפגע מבזוקה והחל לבעור. וקיל העמיד את הנגמ"ש כך שיגן על הזחל"ם מפגיעות נוספות, ומיהר לפתוח את דלת הזחל"ם כדי לחלץ את יושביו.

כאשר פתח את הדלת, הבחין וקיל כי התחמושת שבזחל"ם מתחילה לבעור. הוא החל לחלץ את יושביו ולהעבירם אל הנגמ"ש שלו, וניסה לכבות את הלהבות תוך שהוא סופג אש ירדנית כבדה. לאחר שסיים לחלץ את הלכודים, עלה וקיל על הזחל"ם והשתמש במקלע שהיה על גביו כדי להרחיק את האויבים ולאפשר לאנשי הכוח הרגלי להיחלץ מהמקום בו התחפרו ולעבור למקום בטוח.

לאחר שכל הכוח הרגלי חולץ, נותר במסתור רק חיים ספקטור, ואז ירו לעברו הירדנים בזוקה והוא נפצע. וקיל, חברו, נטל את נשקו האישי ורץ לעברו. הוא הגיע אליו, למרות שהיה במרחק מטרים ספורים מהגבול, חבש אותו וארגן את כוח הסיור להשיב מכת אש לאויבים עד שהגיע זחל"ם חילוץ נוסף ופינה את השניים למקום בטוח.

בדצמבר 1974 העניק לו שר המשטרה שלמה הלל את עיטור הגבורה של משטרת ישראל, בו נכתב: 

> 
> בתאריך 29 באפריל 1969 שימש סמל שני יוסף וקיל כמפקד נגמ"ש סיור בגבול ירדן, מזרחית לקיבוץ מעוז חיים. באש שנפתחה על ידי האויב נפגע זחל"ם צה"ל, שנתן חיפוי לסיור והחל לעלות בלהבות. סמל שני יוסף וקיל הגיע אל הזחל"ם במהירות וחרף התפוצצויות התחמשות שבתוכו, פינה ממנו בקור רוח את הפצועים והחל לכבות את האש. בהמשך חלופי האש נפצע אחד משוטרי הסיור הרגלי. למרות שהפצוע היה מוטל במרחק של מטרים ספורים בלבד מן הגבול, לא היסס סמל שני יוסף וקיל לרוץ אליו תחת אש כבדה ולחובשו. לאחר מכן אירגן את צוות הסיור כדי להשיב אש אל עבר מקורות הירי, עד לבוא כוח החילוץ. בפעולה זו, שנעשתה תוך סיכון עצמי רב, גילה גבורה עילאית. על מעשה זה הוענק לו עיטור הגבורה משטרה לפי חוק העיטורים במשטרת ישראל.
> 
> 
> 
>

לקריאה נוספת
------------

* יוסף ארגמן, **הגבול – פרשיות בתולדות מג"ב**, הוצאת משרד הביטחון, 1996, עמודים 111–112.

קישורים חיצוניים
----------------

* יוסף וקיל באתר הגבורה
* שישים שניות על עיטור הגבורה של יוסף וקיל, סרטון בערוץ "מוזיאון משמר הגבול", באתר יוטיוב, 11 באוקטובר 2018
**הנרי דרייפוס ברנט** (באנגלית: **Henry Dreyfuss Brant**; ‏15 בספטמבר 1913 - 26 באפריל 2008) היה מלחין אוונגרד ומנצח יהודי-קנדי שפעל בארצות הברית. הוא הרבה להלחין מוזיקה אקספרימנטלית והיה ממפתחי מושג המוזיקה הספטיאלית - מוזיקה בה מיקום וצורת פיזורם של הנגנים וצורת האולם והבמה הם חלק חשוב מהיצירה עצמה.

ביוגרפיה
--------

נולד במונטריאול, קנדה בשנת 1913 להורים אמריקאים. אביו, שאול, היה כנר ולימד בקונסרבטוריון למוזיקה באוניברסיטת מקגיל. בגיל שמונה החל להלחין. בשנת 1929 עבר לניו יורק. הוא הלחין מוזיקה וניצח בעבור תוכניות רדיו, סרטי קולנוע, הופעות מחול ולהקות ג'אז וגם הלחין מוזיקה אקספרימנטלית בעבור קונצרטים.

ביצירתו משנת 1932, "Music for a Five and Dime Store", הוא משתמש במגוון כלי מטבח ליצירת צלילים, יחד עם כינור ופסנתר. הוא שימש כמנצח בעבור יצירות של המלחין אלכס נורת', כמו Cheyenne Autumn ו-Cleopatra.

יצירתו משנת 1951, "Antiphony 1", דרשה כחמש תזמורות שונות שינגנו אותה במקביל.

ביצירתו משנת 1963, "Voyage Four", הנגנים מוקמו פיזית באולם במקומות בלתי שגרתיים, כמו מתחת לרצפה ועל הקירות.

בשנת 2002 זכה בפרס פוליצר בעבור היצירה "Ice Field". בסך הכל הלחין כ-100 יצירות מהלך חייו.

החל משנות ה-40 הוא לימד באוניברסיטת קולומביה ובבית הספר ג'וליארד. בין השנים 1957 ל-1980 לימד הלחנה ב-Bennington College בוורמונט.

בשנת 2008 סיים את ספר הלימוד על ניצוח, "Textures & Timbres", פרויקט שהתחיל בשנות ה-50.

נישא למקסין פיקרד והתגרש ממנה ולפטרישיה גורמן, שממנה היה אב לשלושה ילדים וגם ממנה התגרש. אחר כך נישא בשלישית לקתי וליקובסקי.
נפטר בביתו שבסנטה ברברה בקליפורניה ב-26 באפריל 2008. היה בן 96 במותו.

קישורים חיצוניים
----------------

* הנרי ברנט, במסד הנתונים הקולנועיים IMDb (באנגלית)
* הנרי ברנט, באתר MusicBrainz (באנגלית)
* הנרי ברנט, באתר Discogs (באנגלית)
* אתר לזכרו
* ביוגרפיה באנציקלופדיה הקנדית.
* הודעה על מותו ואוסף ביוגרפיות
* מחווה לברנט, סמרה רייני
* ביוגרפיה קצרה
* סקירת יצירות הג'אז שלו
* ביוגרפיה באתר הוושינגטון פוסט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275043705171
* BIBSYS: 1488830534923
* BnF: cb14026229v (data)
* GND: 128683147
* ISNI: 0000 0001 1487 6140
* LCCN: n82162694
* LNB: 000198007
* MusicBrainz: ceaecbb3-3c40-4186-a1ac-ede9525f68be
* NKC: mzk2013767730
* NTA: 074918257
* RERO: 02-A017795616
* SNAC: w6nv9hx2
* SUDOC: 24403057X
* VIAF: 10047463
* WorldCat: lccn-n82162694

 |